钦定古今图书集成/明伦汇编/皇极典/第243卷 > 书经 > 《周书洪范》
## 钦定古今图书集成/明伦汇编/皇极典/第243卷 > 书经 > 《周书洪范》

《三、八政》：“一曰食，二曰货，三曰祀，四曰司空，五曰司徒，
六曰司寇，七曰宾，八曰师。”

〈蔡传〉食货所以养生也，祭祀所以报本也；司空掌土，所以安其居也；司徒掌教，所以成其性也；司寇掌禁，所以治其奸也。宾者礼诸侯远人，所以往来交际也。师者，除残禁暴也。